আপনি বারবারই বলছেন—ওয়ান-ইলেভেনের পদধ্বনি শোনা যাচ্ছে। বিষয়টি কি—জানতে চাইলে ওবায়দুল কাদের বলেন, ‘ওয়ান-ইলেভেনের পদধ্বনি বলছি বিএনপি ও তার সাম্প্রদায়িক সহযোগীদের ভূমিকা দেখে। বিদেশে আসা-যাওয়া; আমাদের জানা আছে, ব্যাংকক, লন্ডন, দুবাইয়ে বৈঠক হয়েছে। গোপনে বৈঠকগুলো হয়েছে। গোপনে যে বৈঠক হয় সেখানে তো ষড়যন্ত্র আছে। ওয়ান-ইলেভেনে মিডিয়ার একটি অংশ সক্রিয় ছিল। এখনো সক্রিয় তারা। বিএনপি মাঠে না থাকলেও মিডিয়ার একটি অংশ এটি করছে। তবে বেশির ভাগ মিডিয়া দায়িত্বশীল। তারা দেশ নিয়ে ভাবে। পজিটিভ জায়গায় তারা চিন্তা করছে।’